Hegebeintum

Hegebeintum is in doarp dat yn de gemeente Noardeast-Fryslân leit. Hegebeintum leit eastlik fan Ferwert, súdlik fan Blije en noardwestlik fan Ginnum. 

De buorskip De Wym heart ek by Hegebeintum. 

Hegebeintum hat  ()https://opendata.cbs.nl/statline ynwenners. 

 Terp 
Hegebeintum leit op de heechste terp fan Nederlân: 8,80 meter boppe NAP. 

 Skiednis 
Doe't de terp fan Hegebeintum tusken 1896 en 1905 ôfgroeven waard, hat by wittenskiplik ûndersyk bliken dien dat dy al om 600 f.Kr. hinne bewenne west hat. Dat betsjut dat Hegebeintum ien fan 'e âldste plakken fan Eastergoa is. Yn de twadde helte fan de 8e iuw komt Hegebeitum as 'Bintheim' foar op de âldste Fulda-list. Op in minder âlde list fan it kleaster wurdt it plak 'Westerbintheim' neamd; dat om it te ûnderskieden fan de buorskip Easterbintheim, dat ûnder Blije falt. 

Troch setting (of boaiemsakking) fan de grûn is de hichte fan de terp yn de rin fan de iuwen leger wurden; yn it ferline moat de terp noch heger west hawwe. 

Hegebeintum hat syn radiale terpstruktuer troch de tiid hinne goed bewarre. De terp wie lykwols net bot beboud en koe dêrom oan it begjin fan de 20e iuw foar in grut part ôfgroeven wurden.   

Sûnt 2019 leit Hegebeintum yn de gemeente Noardeast-Fryslân, foar dy tiid lei it doarp yn sawol de gritenij as de gemeente Ferwerderadiel.

 Mienskip 
Hegebeintum dielt sûnt 1953 it ferieningslibben mei Ferwert. De beide doarpen hawwe ek in mienskiplike feriening fan Doarpsbelang. It doarpshûs fan Hegebeintum hjit 'Us Lokaal', dat offisjeel fan de herfoarme gemeente is. Nei in renovaasje en modernisearring is Us Lokaal yn 2014 op 'e nij iepene. Hegebeintumers wurde foar 'gibben' útmakke. 

 Tsjerke 
Tsjerklik is Hegebeintum net mei Ferwert, mar mei Blije ferbûn yn 'e PKN-gemeente Blije-Hegebeintum (webstee).

 Skoalle 
Hegebeintum hie eartiids in iepenbiere basisskoalle. Dy skoalle waard oan it Underom 1 boud en hie twa lokalen. De skoalle is yn 1911 sletten en doe ferboud, mar it gebou stiet der noch jimmeroan.Saskia van Ginkel-Meester, Chris Kolman, Yme Kuiper, Ronald Stenvert, Monumenten in Nederland. Fryslân (2000) 

 Befolkingsferrin 
 1954  1959  1973 1999  2002  2003  2004  2006  2008  2009  2010   232  202  139  114  112  117  115  115  103  98  95   2015  2020 87  87

 It besjen wurdich 
Besikerssintrum.
Oan de foet fan de terp is in besikerssintrum. Yn dat Archeologysk Stipepunt fan it Frysk Museum wurdt in byld jûn fan alles wat mei de skiednis fan terpen te krijen hat. By it ynformaasjesintrum sit ek de VVV fan Noardeast-Fryslân.
Tsjerke.

De karakteristike Fryske tsjerke mei foar in grut part dowestiennen muorren út de 13e iuw op de terp fan Hegebeintum kin besichtige wurde. Opfallend oan de tsjerke binne de roubuorden mei kleurige wapens fan de foarname famyljes Van Coehoorn, Van Nijsten en De Schepper fan Harstastate, dy't dêr nei tsjerke giene. 
Harstastate.

De Harstastate is in state mei in mânske esk yn de tún. Ek is dêr stinzefloara te finen. De Harsta Hoeve njonken de state is in Bêd-en-Brochje-lokaasje.
Mûne

Súdlik fan it doarp stiet de Hegebeintumermûne út 1860.
Burmaniapaad
It Bumaniapaad is in 30 kilometer lang kuier- en fytspaad, dat ferneamd is nei de Bumania's, dy't in soad ynfloed hiene op it gebiet. De rûte begjint yn it sintrum fan Ferwert en bringt minsken by de kultuerhistoaryske nijsgjirrichheden fan Ferwert en Hegebeintum lâns. Der binne mooglikheden om de rûte oan te passen en koarter te meitsjen.Beskriuwing Burmaniapaad op Ferwert-online 

 Strjitten 
 De Wym - buorskip De Wym
 Harstawei 
 Hege Tsjerkewei
 Mr. Boeleswei
 Mieddyk  Alde feart  
 Patroanswei 
 Pypkedyk 
 Underom
 Vogelzangsterwei 
 Berne yn Hegebeintum 
 Jakob Nieweg (1877-1955), predikant en keunstskilder

 Publikaasjes 
  "De hoogste terp van Friesland"
  "Ferwerd- Hogebeintum Toen en nu"
  "Hogebeintum en zijn kerk"

 Sjoch ek 
 Kanon fan Fryslân

 Ofbylden 

 Keppeling om utens 
 Besikerssintrum
 Oer Hegebeintum, mei filmke oer it Burmaniapaad
 Hegebeintum yn de kanon fan de Fryske skiednis


Kategory:Doarp of stêd yn Noardeast-Fryslân
Kategory:Beskerme doarpsgesicht yn Nederlân
Kategory:Doarp of stêd yn Ferwerderadiel